Таксама на працягу двух тыдняў пленэра адбываліся адкрыцці выстаў. Так, у Снінскім палацы даў аўдыенцыю мэр Сніны, дзе ён павітаў мастакоў з розных куткоў свету, пасля чаго там жа былі адкрыты чатыры экспазіцыі. Прыемна адзначыць, што на адкрыцці выстаў у Сніне, на адкрыцці пленэра заўсёды прысутнічалі прадстаўнікі ўлады — мэр горада, яго намеснік. Хочацца, каб і ў Беларусі прадстаўнікі ўлады не забываліся наведваць адкрыцці выстаў, мець зносіны з людзьмі мастацтва і даведвацца пра іх надзённыя патрэбы.